**Transpordiamet**

**Valge tn 4**

**Tallinn 11413** 18.03.2025

**Projekteerimise nõuete väljastamise taotlus ristmiku ümberehituseks**

Koostame Põlendmaa tuulepargi juurdepääsuteede ja kraanaplatside ehitusprojekti **eelprojekti** staadiumis. Tuulepargi alale on kavandatud juurdepääs riigimaantee nr 19276 Taali – Põlendmaa – Seljametsa tee km 15,251 asuva Raudemetsa tee ristumiskoha kaudu.

Kuigi Teeregistri järgi on tegemist 6,0m laiuse mahasõiduga, siis geodeetilise alusplaani järgi on olemasoleva kruuskatte laiuseks 4,2 – 4,5m. Ümberehituse käigus on tee kavandatud 5,5m laiuseks nagu ülejäänud tuulepargi siseteedki.

Tuuliku suuregabariidiliste komponentide transpordiks (eelkõige labad) on ristmikule planeeritud rajada **ajutine laiendus**, mis suuregabariidiliste vedude lõppedes likvideeritakse. Laiendus on ette nähtud ristumiskohast lääne poole, sest vedu on kavandatud Seljametsa poolt ligipääsuga. Muu ehitustransport, mis on vajalik juurdepääsuteede ja tuulikute ehituseks, ajutist laiendust ei kasuta, vaid kasutab olemasolevat Raudemetsa tee ristumiskohta.

Taotlusele on lisatud esialgne asendiplaani eskiislahendus koos selgitavate tingmärkidega.

Lugupidamisega

Maris Tamm

SW Metsatuul

Maris.tamm@sunly.ee, tel 56654349